钦定古今图书集成/理学汇编/字学典/第048卷 > 《姜夔续书谱》 > 《柳氏二外生求笔迹》宋·苏轼
## 钦定古今图书集成/理学汇编/字学典/第048卷 > 《姜夔续书谱》 > 《柳氏二外生求笔迹》宋·苏轼

一纸行书两绝诗，遂良须鬓已如丝。何当火急传家
法，欲见诚悬笔谏时。

张怀瓘《书断》：“刘德升，桓、灵之时，以造行书擅名。
胡昭，颍川人，少而博学，不概荣利，有夷、皓之节。甚能
史书，真、行又妙。”

《文字志》：“羊忱，能草书，亦善行隶，有称于一时。”

羊欣，能书，人名，晋丞相王导，善《槁行》。

王洽众书通善，尤善隶、行。从兄羲之云：“弟书遂不减
吾。”

《晋书王珉传》：“珉少有才艺，善行书，名出珣右。时人为
之语曰：‘法护非不佳，僧弥难为兄。僧弥，珉小字也。代
献之为长兼中书令，二人素齐名，世谓献之为大令，
珉为小令’。”
《宣和书谱》：“陆玩弱冠有美誉，喜翰墨，尢长行书。时瑞
星现，亲书表贺。笔力瘦硬，有锺繇法，雅重而有典则。
谢奕作字尢长于行书，飘逸之气，入人眉”睫。

张怀瓘《书断》：“谢安学草，正于右军，右军云：‘卿是解书
者’。然知解书者尤难，安石尤善行书。”

《宣和书谱》：“王筠即僧虔之孙。僧虔以书名世，而筠遂复有家传之学，尤喜手抄书史，至寓目瞥观，皆即疏
记，自是笔端超诣，尤工行书。然筠性洪厚，不以艺能
高人，故于书世罕传。”

《魏书崔元伯传》：“元伯少有儁才，善草隶行狎之书，为
世模楷。”

书小史元行恭，河南洛阳人，美姿貌，兼俊才，善正行
书。

《金石表》：“隋郑州刺史李渊《为子祈疾疏》，大业二年行
书，在鄠县。”

《金石录》：“唐太宗《登逍遥楼》诗，长孙无忌、杨师道行书。
《唐晋祠铭》《温泉铭》，贞观中太宗御制并行书。”

周越《古今法书苑》：“唐文皇制《圣教序》：时都城诸释诿
弘福寺怀仁，集右军行书勒石，累年方就。逸少真迹，
咸萃其中。”

张怀瓘《书断》：“汉王元昌，神尧之子也。尤善行书，金玉
其姿，挺生天骨，襟怀宣畅，洒落可观。”

《金石录》：“《唐岐州法门寺舍利塔铭》，龙朔三年，贺兰敏
之撰，并行书。”

唐《登封纪号文》“乾封元年，高宗撰”，并行书。

《明征君碑》。“上元三年高宗撰，高正臣行书。”

《墨池编》：徐峤之纯孝积学，狄梁公、魏齐公、姚梁公交
辟之。尝面诮张易之，而佐佑五王，迎立中宗，历赵、湖、
洛州刺史。正书、行书，遒媚有楷法。尝进书六体，手诏
答曰：“卿进书甚可观览，回鸾顾鹊，坠露凝云，虽古人
临池悬帐之妙，何以过此。”赐物四十段旌之。

《石墨镌华》：唐元宗注《孝经碑》后，李齐古表行书亦佳。
《宣和书谱》：李邕精于翰墨，行草之名尤著。初学右军
行法，既得其妙，复摆脱旧习，笔力一新。李阳冰谓之
书中仙手。裴休见其碑云：“观北海书，想见其风采。”
李白尝作行书，有“乘兴踏月，西入酒家，不觉人物两
忘，身在世外”一帖，字画尤飘逸。

苏灵芝，儒生也，尝为易州刺史。行书有二王法，而成
就顿放，当与徐浩雁行，戈脚，复类虞世南体，亦善于
临仿者。

释行敦，作《行书仪》刑羲之笔法。天宝间，寓安国寺，以
书名于世。

唐代宗留心翰墨，于行书益工。

《墨池编》：“归登书《径山禅师碑》，乃登骑省时书也。字皆
真行，纵横变动，笔意尤精。”

《清河书画舫》：吴邑顾况，人品清逸，能诗画，工真、行书。
唐僧清昼《送顾处士》诗云：“醉书在箧称绝伦，神画开
厨怕飞出。”

《宣和书谱》：“唐宣宗讳忱，宪宗第十三子也。精于听断。
其手写诏敕，为时荣遇。诸宗承袭太宗之学，皆以翰
墨流传。至宣宗，复以行书称。”

《旧唐书柳公权传》：公权初学王书，遍阅近代笔法，体
势劲媚，自成一家。宣宗召升殿，御前书三纸，一纸真
书十字，曰“卫夫人传笔法于王右军”；一纸行书十二
字，曰“永禅师真草千字文得家法”；一纸草书八字，曰
“谓语助者焉哉乎也。”赐锦彩缾盘等银器，仍令自书
谢状，勿拘真行。帝尤奇惜之。

《宣和书谱》：司空图自号为耐辱居士。其父舆得徐浩
真迹一屏，题“朔风动秋草，边马有归心”，尤为精绝，因
以戒图曰：“儒家之宝，莫逾此屏。”图后为之志曰：“人之
格状或峻，则其心必劲。视其笔迹，可以见其人。”及观
其《赠𧦬光草书歌》，于行书尤妙，知笔意。
米芾《书史》：张廷范学欧阳询，一双钩摹欧帖，上题曰：
“‘便是至宝也’。惜之惜之，永为所宝”之宝，皆学欧行。
《金薤琳琅》：唐《少林寺灵运禅师碑》，试大理寺评事崔
琪撰，会善寺沙门行书，而阙其名。

《书史会要》：“梁末帝喜弄翰墨，多作行书批敕，大者盈
尺，笔势结密，有羲、献法。”

《金石表》：“千峰禅院敕，后唐明宗行书，天成元年立，在
山西泽州。”

《宣和书谱》：江南伪后主李煜，早慧精敏，审音律，善书
画。其作大字，不事笔卷帛而书之，皆能如意，世谓“撮
襟书。”复喜作颤掣势，人又目其状为“金错刀尢。”喜作
行书，落笔瘦硬，而风神溢出。

释应之作行书，尝以文绢写“进士沈崧《曲直不相入
赋》”，颇有骨气。

张徐州者，失其名，官徐州，故以为称。业儒学，喜翰墨，
志趣旷达，作行书亦自不凡，笔力清劲，势若削玉。
孙昭祚，亡其系，中书堂吏也，习翰墨，尤长欧阳询行
书法。尝用其体书《千文》传于世，及行书《四色牡丹赋》，
皆优游乎规矩之间。

《宋史李建中传》：“建中善书札，行笔尤工，多构新体，人
多摹习，争取以为楷法。”

《林逋传》：“逋，杭州钱塘人，结庐西湖之孤山，善行书，喜
为词，多奇句。”

《墨池编》，“雷简夫善。”行书。守雅州，闻江声以悟笔法，
迹甚峻快，蜀中珍之《宣和书谱》：“陆经善真行书，当时与苏舜钦为辈流，而
笔法亦同。前辈高文必求经书，经之石刻，殆遍天下。
欧阳修《思颍》诸诗，得经书方喜多作正书，以规矩自
窘。”

岑宗旦字子文，开封人。尝取古善书者，自汉迄唐，凡
十有一人为论，以评其书，作字尤善行书，字画一出，
得之者争相贾售。治平中，英宗遣使谕旨，令书十扇
以进。宗旦即书自为十篇上之，英宗为之嘉赏。
王安石字介甫，本抚州人，后归老金陵。凡作行字率
多淡墨，疾书未尝经意。

米芾，字元章。书效羲之，晚年出入规矩，深得意外之
旨。自谓“善书者只得一笔，我独有四面。”识者然之。且
类多行书，世亦罕及。有《山林集》一百卷，藏予家。
刘正夫，三衢人也。喜书学，多作行法，好与人论字。尝
谓字美观则不古，初见之则使人甚爱，次见之则得
其不到古人处，三见之则偏旁点画不合古者，历历
在眼矣，字不美，观者必古。初见之则不甚美，再见之
则得其到古人处，三见之则偏旁点画亦历历在眼
矣。故观今之字如观文绣，观古人字如观锺鼎，学古
人字期于必到。若至妙处，如会于道，则无愧于古人
矣。人以为知言。

《书史会要》：“周美成正书、行书皆善。”

“王伯忠”，近臣也，善行书。

《金石文字记》：“钱伯言题名，旧在宋天书观，后人移之
州城内岳庙中西墀古松下行书，大径寸馀。”

《元牍记》：《崇明寺转轮藏记》：“绍兴九年，马云夫行书，规
模褚令”，盖当时院体所遗。

《宁波府志》：“黄仁俭书法甚精，源法二王，而遒劲似欧
阳率更。”草行书皆见重于世，至今石刻犹有存者。
《书史会要》：释“省肇，庐山人，工行书，庐山多有所书碑
刻。”

《中州集》：“李澥字公渡，相人。少从内翰子端学诗，能行
书，累举不第。”

《书史会要》：“张德祺字廷玉，燕人。草书学张长史，行书
亦佳。”

人。“薛元羲字元卿，号上清外史，行书得体。”
《珊瑚网释》：“刘顺住天目山，有法语真迹，小真、行书。”
沈敕《荆溪外纪》：“马治字孝常，宜兴人。为诗文典雅冲
澹，善真行书。元末与周砥避乱隐居西涧。洪武初，由
茂才举，授内丘知县，迁建昌府同知。”

郑柏《贤达传》：“周旼字中和，浦江人。以文辞知名，尤工
真行书。永乐初，召入文馆，与书《大典》，擢中书舍人。”
《詹氏小辩》：“王璲，蜀之遂宁人。从父宦游，占籍吴中，官
翰林检讨。小楷行书法晋人，皆雄秀。”

《书史会要》：“杨文遇官翰林学士，善行书。”

《东里续集》：“陈孔立教人学书必谨法度，曰：‘不精真、楷，
不可以趋行、草’。然生平未尝作楷书，而行书特佳。士
奇尝以质焉，笑曰：‘汝但为鲁男子，不用说柳下惠’。”
《江宁府志》：“朱贞字惟正，幼工楷法，晚变为行，益妙。”
《陕西通志》：“王讴有才力，学赋诗追逐古人，善楷行书
似颜、柳。”

《怀麓堂集》：“陈谦字士谦，姑苏人。居京师。能楷行书，专
效赵松雪，华媚可人。时染古纸，伪作赵书，猝莫能辨，
购书者踵接户外。”

《无钖县志》：“倪祚，攻诗，善真行书。”

《列卿记》：“王㒜，武进人。生有异质，十岁能作诗，真行书
皆遒劲脱俗。”

《绍兴府志》：“王新建守仁，善行书，出自《圣教序》得右军
骨苐波竖，微不脱张南安、李文正法耳。然清劲绝伦，
所至好题壁，今皆勒石。”

《吴中往哲记》：“蔡羽工属文，能为歌诗，正行书亦遒劲，
间临《十七帖》，人或从旁指擿其离者，曰：‘不然，吾非临
右军，吾乃教之为诸生，与文待诏齐名’。”

《詹氏小辨》：“詹贵，字存中，休宁人。行书似苏子瞻，而酷
似子由。其法赵承旨，亦宛然似之。”

《镇江府志》：“钱宝字文善，号复斋。诗多藻思，工小楷行
书，又精于医。”

《江宁府志》：“朱之蕃真行师赵魏公，间出入颜鲁公与
文征仲，日可万字，运笔若飞，小则蝇头，大则径尺，咄
嗟而办。”

《小草斋集小传》：“谢肇淛，字在杭，行书如王右军。蚤岁
释褐，宦情泊如，朱轮停时，即携一编，高坐匡床，命侍
姬焚龙涎，吸清茗半盏，临兰亭一过。”

《江宁县志》：“朱太守音，行书，师铁门限，圆媚流丽，翩翩
动人。”

卜中立，行书师章草，简劲无媚骨，望之肃然，类其为
人。

《江宁府志》：“许伯伦行书师孙过庭，劲媚错出，圆熟温
茂，如王、谢儿郎，皆有体韵。”

《许无念》，伯伦长子，真行似乃父，而秀逸过之。

黄叔遁行书法章草，而清劲特甚《平湖县志》：“冯敏效，善属文，杜门著述，工大小行书，著
《字学》一卷。”

《徽州府志》：“吴高节，字希夷。小楷行书，入赵吴兴神境。
与文衡山仿赵书及停云馆摹赵帖，如出一手。”
《书史会要》：“黄辉楷法，元常亦作行书。”

《山谷题跋：晚识》：“子瞻评子瞻行书，当在颜杨《鸿雁行》，
子瞻极辞谢不敢。虽然，子瞻知我，不以势利交之，而
为此论。”

《海岳名言》：“吾书小字行书，有如大字，唯家藏真迹跋
尾间或有之，不以与求书者。心既贮之，随意落笔，皆
得自然，备其古雅。壮岁未能立，家人谓吾书为‘集古
字，盖取诸长处，总而成之，既老始自成。家人见之，不
知以何为祖也’。”

《墨池璅录》：“书法之坏自颜。”卿始米元章评之曰：“颜
书笔头如蒸饼大，丑恶可厌。”又曰：“颜行书可观，真便
入俗品。”米之言虽近讽，不为无理，然能言而其行不
逮。

《弇州山人槁》，行书，有二有。带行者，如右军《兰亭》“霜
寒”、“来禽”、“官奴”之类是也。正行配者，右军“旦极寒”、“雪晴、
晚复”是也。